stanford-oval/wikipedia huggingface dataset:
Bull of the Woods

| Bull of the Woods The 13th Floor Elevators |
| --- | --- | --- |

Studioalbumin tiedot
 Äänitetty : 1968
 Julkaistu: maaliskuussa 1969
 Formaatti: LP
 Tuottaja(t): Ray Rush
 Tyylilaji: psykedeelinen rock, garage rock
 Kesto: 35.31
 Levy-yhtiö: International Artists Records
The 13th Floor Elevatorsin muut julkaisut
| Live 1968 | Bull of the Woods 1969 |   |
Bull of the Woods on psykedeelisen rockin yhtyeen The 13th Floor Elevatorsin albumi vuodelta 1969.
Kappaleet > A-puoli

Livin' On – 3.20 (säv. Stacy Sutherland, Tommy Hall)
Barnyard Blues – 2.50 (säv. Sutherland)
Till Then – 3.18 (säv. Sutherland,Hall)
Never Another – 2.26 (säv. Roky Erickson, Hall)
Rose and the Thorn – 3.40 (säv. Sutherland)
Down by the River – 1.55 (säv. Sutherland)
Kappaleet > B-puoli

Scarlet and Gold – 4.50 (säv. Sutherland)
Street Song – 4.55 (säv. Sutherland)
Dear Dr. Doom – 3.10 (säv. Sutherland, Hall)
With You – 2.10 (säv. Ronnie Leatherman)
May the Circle Remain Unbroken – 2.40 (säv. Erickson)
Arviot

Allmusic:
Campbellin piirikunta (Virginia)

Campbellin piirikunta (engl. Campbell County) on Yhdysvaltojen Virginian osavaltiossa sijaitseva piirikunta. Sen väkiluku oli 54 885 vuonna 2019. Piirikunnan hallintokeskus on Rustburgin kunta. Piirikunta perustettiin vuonna 1782.
Aiheesta muualla

Kuvia tai muita tiedostoja aiheesta Campbellin piirikunta (Virginia) Wikimedia Commonsissa
Carlos Bica

| Carlos Bica |
| --- | --- |

Henkilötiedot
Syntynyt: 6. maaliskuuta 1958 
Kansalaisuus:   Portugali
WRC-ura
Aktiivivuodet:  1982–1991
Kilpailuja:  9
Palkintosijoja:  1
Erikoiskoevoittoja:  8
MM-pisteitä:  36
Ensimmäinen kilpailu:  Portugalin ralli 1982
Viimeinen kilpailu:  Portugalin ralli 1991
Carlos Bica (s. 6. maaliskuuta 1958 Portugali) on portugalilainen entinen ralliautoilija. Hän voitti Portugalin rallimestaruuden neljästi peräkkäin vuosina 1988–1991. MM-tasolla hän osallistui yhdeksän kertaa kotimaansa MM-osakilpailuun. Paras saavutus oli toinen sija vuoden 1986 kilpailussa. Saavutuksen arvoa tosin himmentää se tosiseikka, että kaikki tehdastallien kuljettajat vetäytyivät kisasta kolmen katsojan kuolemaan ja yli 30 loukkaantumiseen johtaneen onnettomuuden seurauksena – portugalilaiskuljettaja Joaquim Santosin ohjaama Ford RS200 -ralliauto oli karannut nyppylän jälkeen kuljettajan hallinnasta ja syöksynyt päin tietä reunustanutta ihmismuuria.
Bican toiseksi paras saavutus on viides sija vuoden 1990 Portugalin rallista. Ainoan kilpailunsa Portugalin ulkopuolella hän ajoi vuoden 1991 EM-sarjaan kuuluneessa Puolan rallissa.
Carlo Giuliani

Carlo Giuliani (14. maaliskuuta 1978 Rooma – 20. heinäkuuta 2001 Genova) oli italialainen globalisaatiokriitikko ja kansalaisaktivisti. Italialainen karabinieeri ampui hänet heinäkuussa 2001 G8-maiden kokouksen yhteydessä järjestetyssä mielenosoituksessa.
Genovan mielenosoitus

Heinäkuun 20. päivänä vuonna 2001 Giuliani oli mukana Genovassa järjestetyn G8-maiden kokouksen vastaisessa mielenosoituksessa. Kaupungin keskustassa sijaitsevalla Alimonda-aukiolla protesti muuttui väkivaltaiseksi yhteenotoksi mielenosoittajien ja karabinieerien välillä.
Joukko mielenosoittajia hyökkäsi metalliputkilla ja puisilla kepeillä varustautuneena kahden karabinieerin miehittämän maastoauton kimppuun. Guiliani oli löytänyt jostakin palosammuttimen, jonka hän ilmeisesti oli aikeissa heittää auton ikkunasta sisään.
Autossa ollut karabinieeri Mario Placanica ehti kuitenkin ampua lähietäisyydeltä Giuliania pistoolilla kasvoihin. Sitten vielä karabinieerien auto ajoi maassa makaavan Giulianin yli.
Syytteet Placanicaa vastaan

Ampumatapauksen tutkimusten yhteydessä esitettiin asiantuntijalausunto, jonka mukaan Giulianin surmannut luoti kimposi jostakin, eikä Placanica näin olisi suoraan tähdännyt häntä. Todisteiden vuoksi kaikki syytteet Placanicaa vastaan hylättiin, eikä asia edennyt oikeuteen asti.
Myöhemmin muita mielenosoittajia vastaan käydyssä oikeudenkäynnissä Giuliania tutkinut professori Marco Salvi kuitenkin todisti, että surmanluoti olisi ammuttu suoraan Giulianin kasvoja kohti.
Viranomaisia arvosteltiin myös siitä, ettei autolla Giulianin yli ajanutta karbinieeriä vastaan nostettu syytettä. Perusteluna käytettiin, että Giuliani oli jo siinä vaiheessa kuollut. Auttamaan tulleiden hoitajien mukaan Giuliani oli kuitenkin vielä hengissä heidän saapuessaan paikalle.
Kuoleman jälkeen

Kuolemansa jälkeen Carlo Giuliania on muistettu monin eri tavoin. Hän kohtalonsa on inspiroinut useita eri alojen taiteilijoita. Muun muassa kymmenet musiikintekijät ovat tehneet hänestä kertovia kappaleita tai omistaneet niitä Giulianin muistolle. Tunnetuimpia ovat englantilainen Chumbawamba, espanjalainen Ska-P sekä baskitaustainen Manu Chao.
Giulianin kuolinpaikan Piazza Alimonda ovat aktivistit nimenneet epävirallisesti Piazza Carlo Giulianiksi. Aukiolle on myös pystytetty pieni muistomerkki. Kreuzbergin kaupunginosassa Berliinissä avattiin Giulianin kuoleman kymmenvuotispäivänä hänelle omistettu puisto.
Giulianin vanhemmat ovat myös kustantaneet muistomerkin, jossa on lyhyt italiankielinen teksti: Carlo Giuliani, ragazzo (Carlo Giuliani, poika). Vuonna 2002 valmistui Giulianin kuolemasta italialaisen ohjaajan Francesca Comencinin samanniminen dokumenttielokuva.
Carlo Giulianin äiti Haidi Giuliani valittiin vuonna 2006 Italian parlamenttiin kommunistisen PRC-puolueen edustajana.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Death of Carlo Giuliani
Muistomerkki Genovan Piazza Alimondella.
Käännös suomeksi
Caesars Palace

| Caesars Palace |
| --- | --- |
 Kasinon logo

Huoneita:  3 348
Teema:  Rooman valtakunta
Pysyvät esitykset:  Cher: Cher at the Colosseum
Houkuttimet:  Forum Shops
Merkittävät ravintolat:  Restaurant Guy Savoy Joe’s Seafood, Prime Steak, and Stone Crab Bradley Ogden Neros Hyakumi Bobby Flay’s Mesa Grill Raos Payard Patisserie
Omistaja:  Harrah’s Entertainment
Avajaispäivämäärä:  5. elokuuta 1966
Peruskorjaus:  1974, 1979, 1992, 2001, 2005
Kotisivu:  caesarspalace.com
Caesars Palace on Clarkin piirikunnassa, Las Vegas Stripin varrella sijaitseva vuonna 1966 valmistunut hotelli ja kasino, jonka teemana on antiikin Rooma. Sen pysäköintialueella on ajettu Formula 1:n Las Vegasin Grand Prix vuosina 1981 ja 1982. Myös Champ Car- ja IndyCar-luokat ovat ajaneet pysäköintialueen radalla muutaman kerran, viimeksi vuonna 2004. Hotellilla on järjestetty myös useita muita tapahtumia, kuten ammattilaisnyrkkeilyä, ja se on ollut tapahtumapaikkana monissa elokuvissa.
Hotellin aula.
Aiheesta muualla

Kuvia tai muita tiedostoja aiheesta Caesars Palace Wikimedia Commonsissa
Caesars Palacen kotisivut (englanniksi)
Carlos Blanco Pérez

Carlos Alberto Blanco Pérez (s. 7. maaliskuuta 1986 Madrid) on espanjalainen kirjailija, egyptologi, filosofi, kemisti, akateemikko ja entinen lapsinero. Hän on kirjoittanut teokset Conciencia y Mismidad, Athanasius ja The integration of knowledge. Vuonna 2015 hänet valittiin maailman taide- ja tiedeakatemiaan, ja hän on Euroopan tieteiden ja taiteiden akatemian jäsen.
Toukokuussa 1998 saatuaan korkeimman arvosanan Espanjan Egyptin yhdistys ry: n järjestämällä egyptiläisten hieroglyfejä koskevalla kurssilla. Espanjalainen El Mundo -lehti piti häntä Euroopan nuorimpana egyptologina ja maailman nuorimpana hieroglyfien selvittäjänä.
Hän toimii Madridin jesuiitta-instituutissa, Pontifical Comillas -yliopistossa, jossa hän opettaa filosofiaa. Hän on myös Altius Society -järjestön perustajajäsen. Viimeksi mainittu on maailmanlaajuinen nuorten johtajien yhdistys, joka järjestää vuosittaisen konferenssin Oxfordin yliopistossa. Hänellä on tohtorin tutkinto filosofiasta ja teologiasta sekä maisterin tutkinto kemiasta.
Carlos Velasco Carballo

| Velasco Carballo |
| --- | --- |

Henkilötiedot
Koko nimi:  Carlos Velasco Carballo
Syntynyt: 16. maaliskuuta 1971 (ikä 53) Madrid, Espanja
Jalkapallotuomari
Pituus:  177 senttimetriä
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2004–2016 2008–2016 | Primera División FIFA |  |  |

Carlos Velasco Carballo (s. 16. maaliskuuta 1971 Madrid, Espanja) on espanjalainen entinen jalkapalloerotuomari. Hän toimi kansainvälisenä erotuomarina vuodesta 2008 alkaen.
Ensimmäisen ottelunsa Primera Divisiónissa hän tuomitsi 11. syyskuuta 2004, joka käytiin Barcelonan ja Sevillan välillä. 1. tammikuuta 2008 hänet valittiin kansainväliseksi erotuomariksi ja ensimmäisen maaottelunsa hän tuomitsi vajaa kolme kuukautta myöhemmin 26. maaliskuuta 2008 Israelin ja Chilen välillä. Seurajoukkuetasolla hän tuomitsi ensimmäisen kansainvälisen ottelunsa 30. heinäkuuta 2008 Anorthosisin ja Rapid Wienin välillä. Hän sai myös tuomittavakseen Eurooppa-liigan finaalin vuonna 2011 Porton ja Bragan välillä.
Aiheesta muualla

Velasco Carballon esittely Worldfootball.net-sivustolla (englanniksi)
Velasco Carballon tilastot Football-Lineups.com-sivustolla (englanniksi)
Cedarjärvi (Manitoba)

| Cedarjärvi |
| --- | --- |
 Cedarjärvi (ylinnä vasemmalla) ja muut Manitoban Preeriajärvet
Valtiot:   Kanada
Paikkakunta:  Manitoba
Koordinaatit:  53°22′00″N, 100°00′00″W
Laskujoki:  Saskatchewanjoki 
Mittaustietoja
Pinnankorkeus:  253 m 
Pituus:  62,5  km
Pinta-ala:  1 353 km² 
 fiCedarjärvi (Manitoba) 
Cedarjärvi (engl. Cedar Lake) on 1 353 neliökilometrin laajuinen järvi Manitoban provinssissa Kanadassa. Se sijaitsee Saskatchewanjoen alajuoksulla Winnipegosisjärven pohjoispuolella ja Winnipegjärven länsipuolella. Järvi on 62,5 kilometriä pitkä.
Grand Rapidsin kylässä sijaitseva voimalaitospato erottaa Cedar- ja Winnipegjärvet toisistaan, padolla myös säädellään Cedarjärven pinnankorkeutta. Nykyinen Cedarjärvi on tekojärvi, joka muodostui vuosina 1962–1964 Grand Rapidsin padon valmistuttua. Pato nosti järven vedenpintaa 3,65 metrillä. Padon nostaman vedenpinnan vuoksi sekä Eastervillen kylä että Chemawawin First Nations -intiaanireservaatti jouduttiin siirtämään. Nykyisin Easterville sijaitsee järven etelärannalla.
Bull arab

| Bull arab |
| --- | --- |

Avaintiedot
Alkuperämaa:   Australia
Määrä:  Suomessa ei yhtään
Rodun syntyaika:  1970-luku
Alkuperäinen käyttö:  villisian metsästys
Nykyinen käyttö:  metsästys, härän kiinniotto
Elinikä:  12–15 vuotta
Muita nimityksiä:  Aussie Pig Dog
FCI-luokitus:  ei
Ulkonäkö
Säkäkorkeus:  uros 63–69 cm, narttu 61–66 cm
Väritys:  musta, punainen, maksa, buckskin, sininen, hopea, tan tai brindle
Bull arab on australialainen koirarotu.
Ulkonäkö

Tavallisesti karvapeite on valkoinen eri värisin laikuin. Laikut voivat olla mustia, punaisia, maksanruskeita, buckskin-värisiä, sinisiä, hopeita, punaruskeita tai juovikkaita. Valkoisella alueella on usein täplitys.
Luonne ja käyttäytyminen

Bull arab on uskollinen, hyväluonteinen ja omalla pihalla rauhallinen. Se on jalostettu tarkkaan sellaiseksi, ettei sen tulisi osoittaa aggressiivista käytöstä ihmisiä ja eläimiä kohtaan. Kuten kaikki koirat, niiden tulee olla hallinnassa ja valvonnan alla kaiken aikaa.
Rotu on hyökännyt monta kertaa ihmisen kimppuun useissa eri Australian osavaltioissa. Tapahtumista on myös koottu 80 kunnan hankkima raportti ja lähetetty se paikalliselle hallitukselle heinäkuun 1. 2005 ja lokakuun 30. 2006 välisenä aikana.
Nämä koirat myös kykenevät tappamaan suuria määriä lampaita ja muita eläimiä jos ne pääsevät karkaamaan omistajaltaan.
Alkuperä

Mike Hodgens jalosti rodun 1970-luvulla aloittaen bullterrieristä, englanninvinttikoirasta ja saksanseisojasta. Alun perin se oli puoliksi bullterrieri ja puoliksi lyhytkarvaisen saksanseisojan ja englanninvinttikoiran risteytys, mutta myöhemmin käytettiin myös vihikoiraa ja pointteria. Joissain sukulinjoissa on myös mastiffityyppisiä rotuja.
Bull arab jalostettiin lähinnä villisian metsästykseen. Sen tarvitsi olla tarpeeksi kookas pystyäkseen pysäyttämään eläimen, mutta kuitenkin tarpeeksi nopea ja sisukas kestääkseen jahdissa pidempään kuin moni painavampi mastiffi. Sitä käytetään myös villihärkien kiinni ottoon Australian takamailla. Käyttötarkoituksen takia jalostukseen valitaan hyväkuntoisia, kyvykkäitä metsästäjiä.
Aiheesta muualla

Hey dogs: Bull Arab
Australian Bull Arab Registry (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bull Arab
Käännös suomeksi
Cedars Motorsport

Cedars Motorsport on libanonilais-espanjalainen pikkuformulatalli. Talli on kilpaillut European F3 Open sarjassa vuodesta 2010 saakka, voittaen sarjan mestaruuden vuonna 2010, jolloin talli kilpaili libanonilaisella lisenssillä. Vuodesta 2011 talli on kilpaillut espanjalaisella lisenssillä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Caesars Palace (rata)

| Caesars Palace |
| --- | --- |

Sijainti:   Caesars Palace, Las Vegas, Yhdysvallat
Radan pituus:  3,650 km
Mutkia:  14
Rataennätys:  1.19,639
Caesars Palace on lasvegasilainen hotelli ja kasino, jonka pysäköintialueella on ajettu Formula 1:n Las Vegasin Grand Prix vuosina 1981 ja 1982. Myös Champ Car ja IndyCar -luokat ovat ajaneet pysäköintialueen radalla muutaman kerran, viimeksi 2004.
Kun Watkins Glenin kilpailu poistettiin kilpailukalenterista, kilpailu siirrettiin Las Vegasiin. Kilpailu oli kauden viimeinen, ja sen aloitti Long Beachin kilpailu, mutta siitä ei pidetty aavikon kuumuuden takia. Caesars Palacen radasta tuli hyvä väliaikainen rata: tarpeeksi leveä ohituksiin, leveät turva-alueet, tasainen pinta. Sen vastapäiväinen suunta aiheutti suuren rasituksen kuljettajien niskoille. Kun Nelson Piquet varmisti ensimmäisen maailmanmestaruutensa ajamalla viidenneksi vuonna 1981, häneltä meni viisitoista minuuttia palautuakseen kilpailun kuumuuden aiheuttamasta rasituksesta. Vuoden 1982 kilpailun voitti Michele Alboreto Tyrrellillä, mutta se oli viimeinen Formula 1 -sarjan kilpailu Las Vegasissa.
Formula 1 -voittajat

| Kausi | Voittaja | Talli | Raportti |
| --- | --- | --- | --- |
| 1981 |  Alan Jones | Williams | Raportti |
| 1982 |  Michele Alboreto | Tyrrell | Raportti |
Formula 1 -radat
| --- | --- |
Kaudella 2024:    Sakhir   Jedda   Melbourne   Suzuka   Shanghai   Miami   Imola   Monaco   Montréal   Barcelona   Spielberg   Silverstone   Budapest   Spa   Zandvoort   Monza   Baku   Singapore   Austin   México   Interlagos   Las Vegas   Lusail   Abu Dhabi 
Aikaisemmilla kausilla:    Adelaide   Ain-Diab   Aintree   Anderstorp   AVUS   Brands Hatch   Bremgarten   Buddh   Buenos Aires   Caesars Palace   Clermont-Ferrand   Dallas   Detroit   Dijon   Donington Park   East London   Estoril   Fuji   Hockenheim   Indianapolis   Istanbul   Jacarepaguá   Jarama   Jerez   Kyalami   Le Mans   Long Beach   Magny-Cours   Monsanto   Mont-Tremblant   Montjuïc   Mosport Park   Mugello   Nivelles-Baulers   Nürburgring   Paul Ricard   Pedralbes   Pescara   Phoenix   Portimão   Porto   Reims   Riverside   Rouen   Sebring   Sepang   Sotši   TI   Valencia   Watkins Glen   Yeongam   Zeltweg   Zolder
Cederberg

Cederberg on muun muassa seuraavien henkilöiden sukunimi:
Aarne Cederberg, Aakku Cederberg, basisti ja koulunjohtaja
Arno Rafael Cederberg (1885–1948), suomalainen historiantutkija, Johan Antero Cederbergin poika
Axel Cederberg (1863–1940), suomalainen valtiopäivämies, kansanedustaja ja Vaasan hovioikeuden presidentti
Björn Cederberg (s. 1937), ruotsalainen kartanlukija
Carl Johan Cederberg (1847–1908), kauppias ja tehtailija Joensuussa, Jakob Gustaf Cederbergin poika
Eino Cederberg, kirjailijanimi Erkki Saarenmaa (1889–1963), suomalainen kirjailija
Herman Cederberg (1883–1969), suomalainen uimari
Jakob Cederberg (1825–1887), suomalainen pappi ja valtiopäivämies
Jakob Gustaf Cederberg (1823–1875), sahateollisuusyrittäjä Joensuussa (Gustaf Cederberg & Co)
Johan Antero Cederberg (1852–1915), kirkkohistorioitsija ja pappi, Jakob Cederbergin poika
Johannes Henrik Cederberg (s. 1931), ekonomi ja autoalan yrittäjä
Kenneth Cederberg (s. 1969), suomalainen suunnistaja
Klaus Heikki Kaarlo Juhani Cederberg (s. 1932), pääkonsuli ja kauppatieteiden maisteri
Lauri Cederberg (1881–1943), juristi, kauppaoikeuden professori, Johan Antero Cederbergin poika
Mikael Cederberg, kenraalimajuri
Reino Cederberg (1897–1965), agronomi, sotilas ja IKL:n kansanedustaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Carl-Oscar Girsén

Carl-Oscar Girsén (16. helmikuuta 1889 Helsinki – 22. huhtikuuta 1930 Helsinki) oli suomalainen olympiapurjehtija.
Girsén oli toimitusjohtajana Bulevardi 3:ssa Helsingissä toimineessa Ab Roneo Oy-konttoritarvikeliikkeessä.
Girsén osallistui vuonna 1912 Tukholman olympialaisten purjehduskilpailuihin Nynäshamnissa kahdeksikkojen sarjassa Örn-veneen miehistössä (Gustaf Estlander, Curt Andstén, Jarl Andstén, Carl-Oscar Girsén ja Bertel Juslén). Vene sijoittui neljänneksi.
Chimes of Freedom

Chimes of Freedom voi viitata ainakin seuraaviin:
”Chimes of Freedom”, Bob Dylanin kappale
Chimes of Freedom, Bruce Springsteenin EP
Chimes of Freedom: The Politics of Bob Dylan's Art, Mike Marquseen kirjoittama kirja Bob Dylanista
Chimes of Freedom: The Songs of Bob Dylan Honoring 50 Years of Amnesty International, Amnesty Internationalin 50-vuotisjuhla-albumi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chimes of Freedom”, voi hakea sivunnimihaulla, laajalla sivunnimihaulla tai tekstihaulla.
Carl-Oscar Björklöf

Carl-Oskar Björklöf (1. joulukuuta 1923 Karjaa – 23. toukokuuta 2008 Kauniainen) oli suomalainen insinööri ja yritysjohtaja, joka sai teollisuusneuvoksen arvonimen.
Björklöf oli sähköliikkeen palveluksessa jo 1940-luvun vaihteessa ja valmistui sotien jälkeen 1946 sähköteknikoksi. Sähköasentajan ja sähköliikkeen vastaavan johtajan työn ohella opiskeltuaan hänestä tuli sähköinsinööri 1949. Osin opintojensa loppuvaiheessa hän työskenteli myös suunnittelijana ja laboratorioinsinöörinä Ericssonin puhelintehtaalla Tukholmassa 1948–1950, siirtyen sitten Malmin Sähkölaitoksen palvelukseen. 1954–1955 hän toimi Lohjan Sähkössä suunnittelijana, piiripäällikkönä ja sähkönsiirtojohdon rakentamispäällikkönä.
Vuonna 1956 Björklöf palasi Malmin Sähkölaitokselle, teknilliseksi johtajaksi. Vuonna 1959 hänestä tuli yhtiön varatoimitusjohtaja ja 1960 toimitusjohtaja. Yritys on sittemmin usean yhdistymisen ja nimenmuutoksen kautta tunnettu Vantaan Energiana. Yrityksen johdossa Björklöf toimi aina vuoteen 1986 asti eli yli neljännesvuosisadan. Tänä aikana yritys kasvoi yhdeksi Suomen suurimmista energialaitoksista sekä sähkön että kaukolämmön toimittajana. Björklöfillä oli myös useita energia-alan  asiantuntijatehtäviä, samoin kuin kotikaupunkinsa Kauniaisten luottamustoimia. Teollisuusneuvoksen arvonimen hän sai 1980.
Ebrima Colley

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ebrima Colley
Syntymäaika: 1. helmikuuta 2000 (ikä 24)
Syntymäpaikka: Serekunda, Gambia
Pelipaikka: laitahyökkääjä
Pituus: 180 senttimetriä
Seura
Seura: BSC Young Boys
Pelinumero: 11
Junioriseurat
2017–2020: Atalanta BC
Seurat
| Vuodet | Seura | O | (M) |
| 2020–2024 | Atalanta BC | 5 | (0) |
| 2020–2021 | → Hellas Verona (laina) | 23 | (1) |
| 2021–2022 | → Spezia (laina) | 11 | (0) |
| 2022–2023 | → Karagümrük SK (laina) | 27 | (1) |
| 2023–2024 | → BSC Young Boys (laina) | 24 | (3) |
| 2024– | BSC Young Boys | 6 | (3) |
Maajoukkue
| 2019– | Gambia | 28 | (2) |
 Seurajoukkueuran tilastot kattavat vain kansalliset sarjat, päivitetty 28. syyskuuta 2024.  Maajoukkueuran tilastot päivitetty 28. syyskuuta 2024.
Ebrima Colley (s. 1. helmikuuta 2000 Serekunda, Gambia) on gambialainen jalkapalloilija, pelipaikaltaan laitahyökkääjä. Hän edustaa Sveitsin Superliigassa pelaavaa BSC Young Boysia ja Gambian jalkapallomaajoukkuetta.
Colley on Italian pääsarjassa, Serie A:ssa pelaavan Atalanta BC:n kasvatti ja hän teki ammattilaisdebyyttinsä joukkueessa joulukuussa 2019. Hän oli joukkueesta lainalla saman liigan Hellas Veronassa ja Speziassa, turkkilaisessa Karagümrük SK:ssa ja viimeisimpänä kauden 2023–2024 ajan BSC Young Boysissa, jonne hän siirtyi kesällä 2024 pysyvästi.
Colley on pelannut Gambian A-maajoukkueessa maaliskuusta 2019 lähtien.
Seurajoukkueura > Alkuvuodet

Colley aloitti uransa Atalanta BC:ssä, kun hän siirtyi seuran alle 19-vuotiaiden joukkueeseen kaudella 2017–2018. Atalantan edustusjoukkueessa hän pelasi ensimmäisen ottelunsa 19-vuotiaana 15. joulukuuta 2019 Serie A:ssa Bolognaa vastaan. Ottelu päättyi Atalantan 2–1-tappioon. Kauden 2019–2020 aikana hän pelasi myös neljässä muussa sarjaottelussa.
Seurajoukkueura > Lainasiirto Hellas Veronaan

Colley siirtyi syyskuussa 2020 saman liigan Hellas Veronaan vuoden lainasopimuksella kaudeksi 2020–2021. Hän teki samassa kuussa ensiesiintymisensä valmentaja Ivan Juricin alaisuudessa sarjaottelussa Udinesea vastaan. Ensimmäisen maalinsa ammattilaisurallaan hän teki marraskuussa 2020 Coppa Italian ottelussa Cagliaria vastaan. Hän pelasi kaudella 2020–2021 Serie A:ssa 23 ottelua, joissa hän teki yhden maalin AS Roman verkkoon. Hän pelasi myös kahdessa cup-ottelussa.
Seurajoukkueura > Lainalla Speziassa

Colley siirtyi kaudeksi 2021–2022 lainasiirrolla Speziaan, jossa hän pelasi 11 Serie A-ottelua.
Seurajoukkueura > Kausi 2022–2023

Colley siirtyi elokuussa 2022 Turkin Superliigassa pelaavaan Karagümrükiin kauden 2022–2023 ajaksi. Hän debytoi joukkueessa 21. elokuuta Turkin Superliigassa Beşiktaşia vastaan. Hän pelasi kauden aikana 30 ottelussa onnistuen maalinteossa kahdesti. Otteluista 27 kuului Turkin Superliigaan ja kolme Turkin cupiin.
Seurajoukkueura > BSC Young Boys > Kausi 2023–2024

Colley siirtyi Sveitsissä pelaavan BSC Young Boysin riveihin 1. syyskuuta 2023 vuoden lainasopimuksella. Hän pelasi kaudella 2022–2023 Sveitsin Superliigassa 27 ottelua ja teki niissä kolme maalia. Hän pelasi myös ensimmäistä kertaa eurocupeissa, kun hän pelasi Mestarien liigassa kaksi ottelussa ja teki maalin RB Leipzigia vastaan. Eurooppa-liigassa hän pelasi yhden ottelun.
Seurajoukkueura > BSC Young Boys > Kausi 2024–2025

Kesäkuussa 2024 Colley siirtyi BSC Young Boysiin lopullisesti. Syyskuun 2024 loppuun mennessä hän on pelannut Sveitsin Superliigassa seitsemän ottelua, Sveitsin cupissa kaksi ottelua ja Mestarien liigassa kaksi karsintaottelua ja yhden lopputurnausottelun.
Maajoukkueura

Colley esiintyi ensimmäistä kertaa Gambian A-maajoukkueessa maaliskuussa 2019 AM-karsintaottelussa Algeriaa vastaan. Hän on ollut joukkueessa AM-kilpailuissa 2021 ja 2023. Syyskuun 2024 loppuun mennessä hän on pelannut Gambian A-maajoukkueessa 28 ottelua, joissa hän on tehnyt kaksi maalia.
Carlo Gambino

| Carlo Gambino |
| --- | --- |
 Poliisikuva 1930-luvulta
Henkilötiedot
Syntynyt:  24. elokuuta 1902 Palermo, Sisilia, Italia
Kuollut:  15. lokakuuta 1976 (74 vuotta) Massapequa, New York, Yhdysvallat
Kansalaisuus:  italialainen
Ammatti:  mafioso
Siviilisääty:  naimisissa
Puoliso:  Catherine (o.s. Castellano)
Lapset:  Thomas, Joseph, Carl, Phyllis (Sinatra) 
Muut tiedot
 Nimikirjoitus
Carlo Gambino (24. elokuuta 1902 Sisilia, Italia – 15. lokakuuta 1976 New York, Yhdysvallat) oli kuuluisa italialainen mafioso, joka oli Gambinon perheen pomo ja jonka muut neljä perhettä tunnustivat myös pomojen pomoksi. Gambino tunnettiin hillittynä ja hän edellytti tiettyä muodollisuutta. Toisin kuin monet muut mafiosot, Gambino ei juurikaan ollut vankilassa ja varallisuudestaan huolimatta piti elämäntyylinsä varsin vaatimattomana.
Gambino kuoli sydäninfarktiin 74-vuotiaana.